Source: http://www.obeculic.sk/--2-68-vyzvu--na-volby-clenov-rady-skoly--pri-zakladnej-skole-smaterskou-skolou-alexandra-duchnovica-ulic-137
Timestamp: 2020-01-28 17:01:17+00:00
Document Index: 11087725

Matched Legal Cases: ['§ 24', '§ 25', '§ 1', '§ 25', '§ 25', '§ 2']

OBEC ULIČ | Oficiálne stránky obce | Aktuality | Výzvu na voľby členov Rady školy pri Základnej škole s materskou školou Alexandra Duchnoviča, Ulič 137
Aktuality | Výzvu na voľby členov Rady školy pri Základnej škole s materskou školou Alexandra Duchnoviča, Ulič 137
tel.: 057/7694136, fax: 057/7694132, e-mail: obeculic@stonline.sk
Obec Ulič, ako zriaďovateľ Základnej školy s materskou školou Alexandra Duchnoviča, Ulič 137, v zmysle § 24 ods. 16, § 25 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 1 ods. 3 vyhlášky Ministerstva školstva SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov vyhlasuje a zverejňuje
na voľby členov Rady školy
pri Základnej škole s materskou školou Alexandra Duchnoviča, Ulič 137
Plní funkciu verejnej kontroly, posudzuje a vyjadruje sa k činnosti školy a orgánov miestnej samosprávy z hľadiska školskej problematiky. Funkčné obdobie rady školy je štyri roky.
Zloženie a počet členov Rady školy určuje zriaďovateľ s prihliadnutím na celkový počet zamestnancov školy, pričom je povinný dodržiavať zásadu, že počet členov Rady školy, ktorí nie sú zamestnancami školy, musí byť väčšinový (§ 25 ods. 4 zákona č. 596/2003 Z. z.). Zloženie členov Rady školy, ktorá má 11 členov, je v súlade s § 25 ods. 5 zákona č. 596/2003 Z. z., ako aj s § 2 Vyhlášky MŠ SR č. 291/2004 Z. z. nasledujúce:
Zloženie a počet členov Rady školy pri Základnej škole s materskou školou Alexandra Duchnoviča Ulič 137:
dvaja zvolení zástupcovia pedagogických zamestnancov základnej školy s materskou školou
jeden zvolený zástupca nepedagogických zamestnancov základnej školy s materskou školou
traja zvolení zástupcovia rodičov detí základnej školy, ktorí nie sú zamestnancami školy alebo školského zariadenia
jeden zvolený zástupca rodičov detí materskej školy, ktorý nie je zamestnancom školy alebo školského zariadenia
štyria delegovaní zástupcovia zriaďovateľa
Kandidáta do Rady školy za pedagogických zamestnancov školy, ostatných zamestnancov školy a rodičov žiakov základnej školy s materskou školou môže po jeho súhlase navrhnúť ktorýkoľvek z oprávnených voličov riaditeľke školy do 15. mája 2019.
Voľby členov Rady školy v termíne do 16. mája 2019 zabezpečí riaditeľka školy, ktorá určí miesto, termín a čas konania volieb pre jednotlivé skupiny volených zástupcov.
Členov Rady školy volia na základe podnetu riaditeľky školy spomedzi seba osobitne pedagogickí zamestnanci, nepedagogickí zamestnanci a rodičia detí navštevujúcich základnú školu s materskou školou.
Voľby za každú kategóriu členov sa môžu uskutočniť len vtedy, ak je prítomná nadpolovičná väčšina oprávnených voličov tej- ktorej kategórie členov Rady školy.
Pri voľbe zástupcu/zástupcov do Rady školy môže každý rodič uplatniť len jeden hlas bez ohľadu na počet detí, ktoré má v základnej škole s materskou školou.
Ak sa nezíde nadpolovičná väčšina oprávnených voličov, riaditeľka ZŠ s MŠ Alexandra Duchnoviča, Ulič 137 vyhlási opakovanú voľbu, pričom pri nej sa už podmienka účasti nadpolovičnej väčšiny oprávnených voličov nevyžaduje.
Ulič, 8.4.2019
Pre zmenu pribudla samica manula.